Na osnovu člana 161 stav 2 Zakona o penzijskom i invalidskom osiguranju ("Sl. list RCG", broj 54/03), Ministarstvo rada i socijalnog staranja, donosi

Pravilnik o utvrđivanju osnovica za penzijsko i invalidsko osiguranje na koje se osiguranici poljoprivrednici mogu osigurati po sopstvenom izboru

*Pravilnik je objavljen u "Službenom listu RCG", br. 34/2004 od* *28.5.2004. godine.*

**Član 1**

Ovim pravilnikom utvrđuju se osnovice osiguranja za penzijsko i invalidsko osiguranje na koje se, po sopstvenom izboru, iznad obavezne osnovice, mogu osigurati osiguranici poljoprivrednici.

**Član 2**

Osiguranik poljoprivrednik se može, po sopstvenom izboru, osigurati na jednu od pet osnovica koje se utvrđuju tako što se obavezna i svaka dalja osnovica uvećava za 20%.

**Član 3**

Osiguranik poljoprivrednik koji se opredijeli da doprinos za penzijsko i invalidsko osiguranje plaća na osnovicu osiguranja iz člana 2 ovog pravilnika, podnosi zahtjev Direkciji javnih prihoda, odnosno njenoj organizacionoj jedinici, na obrascu OP 1, najkasnije do 31. januara godine za koju se doprinos plaća.

Obrazac zahtjeva iz stava 1 ovog člana odštampan je uz ovaj pravilnik i čini njegov sastavni dio.

Ukoliko osiguranik poljoprivrednik ne podnese zahtjev za promjenu osnovice, u roku iz stava 1 ovog člana, plaća doprinos na osnovicu osiguranja na koju je bio osiguran u prethodnoj kalendarskoj godini.

**Član 4**

Danom stupanja na snagu ovog pravilnika prestaje da važi Odluka o utvrđivanju osnovica za penzijsko i invalidsko osiguranje na koje se osiguranici zemljoradnici mogu osigurati po sopstvenom izboru ("Sl. list RCG", broj 47/93).

**Član 5**

Ovaj pravilnik stupa na snagu osmog dana od dana objavljivanja u "Službenom listu Republike Crne Gore".

Broj: 0201-2792

Podgorica, 25. maja 2004. godine

**Ministarstvo rada i socijalnog staranja**

Ministar,

**Slavoljub Stijepović**, s.r.

**Obrazac OP 1**

**ZAHTJEV****ZA IZBOR OSNOVICE OSIGURANJA NA KOJU OSIGURANIK POLJOPRIVREDNIK PLAĆA DOPRINOSE ZA PENZIJSKO I INVALIDSKO OSIGURANJE**

|  |  |
| --- | --- |
| **PODACI O OSIGURANIKU** | |
| **JMB** |  |
| **Ime** |  |
| **Prezime** |  |
| **Adresa** |  |
|  |  |
| **Datum rođenja** |  |
| **Broj telefona** |  |

Kao osiguranik poljoprivrednik u skladu sa odredbama člana 161 Zakona o penzijskom i invalidskom osiguranju, želim da uplaćujem doprinose na sledeću osnovicu (obilježite **** **samo** jednu kućicu):

|  |  |  |
| --- | --- | --- |
| 1) obavezna osnovica uvećana za 20%; | | |
|  |  |  |
| 2) osnovica iz tačke 1 uvećana za 20%; | | |
|  |  |  |
| 3) osnovica iz tačke 2 uvećana za 20%; | | |
|  |  |  |
| 4) osnovica iz tačke 3 uvećana za 20% | | |
|  |  |  |
| 5) osnovica iz tačke 4 uvećana za 20%. | | |
|  |  |  |

**Potpis podnosioca zahtjeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_\_\_\_\_\_\_\_\_**